
Σάββατο, 31 Οκτωβρίου 2026

ΔΕΛΤΙΟ ΤΥΠΟΥ
Συνέχεια ενημέρωσης σχετικά με τον εντοπισμό 58 αλλοδαπών στην Ιεράπετρα την 28.10.2026 - Συνέχεια ενημέρωσης σχετικά με τον εντοπισμό 33 αλλοδαπών στην Ιεράπετρα την 29.10.2026 - Εντοπισμός σορού άντρα αγνώστων λοιπών στοιχείων στη Γαύδο – Εντοπισμός και διάσωση 41 αλλοδαπών στην Ιεράπετρα – Έρευνες και εντοπισμός υποβρύχιου αλιέα στην Κάλυμνο – Διακομιδές ασθενών

Συνέχεια ενημέρωσης:
Αναφορικά με τον εντοπισμό 58 αλλοδαπών σε παραλία πλησίον της περιοχής «ΤΕΡΤΣΑ» Βιάννου, τις μεσημβρινές ώρες της 28.10.2026, συνελήφθη ένας 16χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από τη Λιβύη στην Ελλάδα. Προανάκριση διενεργείται από το Λιμεναρχείο της Ιεράπετρας.

*****

Συνέχεια ενημέρωσης:
Αναφορικά με τον εντοπισμό 33 αλλοδαπών σε παραλία στην περιοχή «ΜΥΡΤΟΥΣ» Ιεράπετρας, τις πρώτες πρωινές ώρες της 29.10.2026, συνελήφθη ένας 16χρονος αλλοδαπός (υπήκοος Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από τη Λιβύη στην Ελλάδα. Προανάκριση διενεργείται από το Λιμεναρχείο της Ιεράπετρας.

*****

Τις πρωινές ώρες χθες, ενημερώθηκε η Λιμενική Αρχή της Παλαιόχωρας για τον εντοπισμό μίας σορού σε βραχώδες σημείο της παραλίας «Ποταμός» στη θαλάσσια περιοχή της Γαύδου. Στο σημείο μετέβη σκάφος της δύναμης Frontex, το πλήρωμα του οποίου με τη συνδρομή του ερασιτεχνικού (Ε/Ρ) σκάφους «ΕΛΕΝΗ» Λ.Χ. 1531, περισυνέλεξε μία σορό άντρα, αγνώστων λοιπών στοιχείων, σε κατάσταση προχωρημένης σήψης. Η σορός μεταφέρθηκε στο λιμάνι της Χώρας Σφακίων από το σκάφος Frontex. Από τον Λιμενικό Σταθμό Παλαιόχωρας που διενεργεί την προανάκριση παραγγέλθηκε η διενέργεια νεκροψίας-νεκροτομής και η λήψη βιολογικού υλικού (D.N.A.) στην Ιατροδικαστική Υπηρεσία Κρήτης, καθώς και δακτυλικών αποτυπωμάτων στο Τμήμα Εγκληματολογικών Ερευνών Χανίων. 

*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και διάσωσης (Ε.Κ.Σ.Ε.Δ.) για παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 35 ν.μ. νότια της Ιεράπετρας. Άμεσα για την περιοχή απέπλευσε ένα Περιπολικό σκάφος Λ.Σ.-ΕΛ.ΑΚΤ., όπου εντόπισε και περισυνέλεξε συνολικά 41 αλλοδαπούς (38 άνδρες, 2 γυναίκες και 1 ανήλικο), τους οποίους μετέφερε με ασφάλεια στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

Τις απογευματινές ώρες χθες, ενημερώθηκε η Λιμενική Αρχή της Καλύμνου από το Ενιαίο Κέντρο Συντονισμού του Αρχηγείου Λ.Σ.-ΕΛ.ΑΚΤ., για αγνοούμενο 47χρονο ημεδαπό υποβρύχιο αλιέα, στη θαλάσσια περιοχή όρμου Παλιονήσου Καλύμνου. Αμέσως ενεργοποιήθηκε το τοπικό σχέδιο έρευνας και διάσωσης και ξεκίνησαν οι έρευνες από δύο Περιπολικά σκάφη Λ.Σ.-ΕΛ.ΑΚΤ. (ΠΛΣ) και ένα Περιπολικό όχημα Λ.Σ.-ΕΛ.ΑΚΤ. από ξηράς. Ο 47χρονος εντοπίστηκε και περισυλλέχθηκε από το ΠΛΣ, σε δύσβατη βραχώδη περιοχή, καλά στην υγεία του. Στη συνέχεια μεταφέρθηκε στο λιμάνι της Καλύμνου και μεταφέρθηκε προληπτικά στο Γενικό Νοσοκομείο Καλύμνου για τη διενέργεια προληπτικών εξετάσεων.
*****

Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-70χρονου από το λιμάνι της Δάφνης στο λιμάνι της Ουρανούπολης, με Περιπολικό σκάφος Λ.Σ.-ΕΛ.ΑΚΤ. και
-60χρονης, από το λιμάνι της Σκιάθου στο λιμάνι του Βόλου, με το Ε/Π – Τ/Ρ «ΖΑΧΑΡΕΝΙΑ» Ν.Σ. 46.

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

